**rangos sutartis NR.**

2024 m. \_\_\_\_\_\_\_\_\_\_\_\_\_ \_\_\_ d.

Panevėžys

**Panevėžio miesto savivaldybės administracija***,* juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama direktorės Gintautės Atkočienės, veikiančios pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22d. sprendimo Nr.1-81 pripažinimo netekusiu galios“**,** (toliau – Užsakovas), ir **UAB „Avestris“** , juridinio asmens kodas 302329684, kurios registruota buveinė yra Ąžuolų g.32, Panevėžyje, atstovaujama direktoriaus Dainiaus Cirankos, veikiančio pagal bendrovės įstatus, (toliau − Rangovas), toliau kartu vadinamos Šalimis, o kiekvienas atskirai – Šalimi) sudarė šią Rangos sutartį (toliau – Sutartis), kurioje susitariame:

1. **BENDROSIOS NUOSTATOS**

1.1 Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos viešųjų pirkimų įstatyme (toliau – Viešųjų pirkimų įstatymas).

1.2. Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai.

1. **sutarties dalykas**

2.1. Šioje Sutartyje nustatytomis sąlygomis ir tvarka Rangovas savo jėgomis ir rizika įsipareigoja atlikti **Parko g. 21-48, Panevėžyje** (toliau – Darbų objektas) **remonto darbus**  (toliau – Darbai),numatytus Darbų apraše (Sutarties priede)ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka.

2.2. Darbų objektopatalpųremonto Darbų ir išlaidų aprašymai nurodomi Darbų apraše (Sutarties priedas), kuris yra neatsiejama Sutarties dalis.

**3. SUTARTIES KAINA IR KAINODAROS TAISYKLĖS**

3.1. Ši Sutartis yra fiksuotos kainos sutartis. Sutartyje nurodytų atliekamų Darbų kaina (Pradinė Sutarties vertė yra lygi Darbų kainai be pridėtinės vertės mokesčio (toliau – PVM)) 11147,45 eurų (vienuolika tūkstančių vienas šimtas keturiasdešimt septyni eurai 45 centai) be PVM, PVM (21%) sudaro 2340,96 eurų (du tūkstančiai trys šimtai keturiasdešimt eurų 96 centai). Bendra atliekamų Darbų kaina su PVM 13488,41 eurų (trylika tūkstančių keturi šimtai aštuoniasdešimt aštuoni eurai 41 centas) (toliau – Darbų kaina).

3.2. Už Sutartyje nurodytą Darbų kainą Rangovas įsipareigoja atlikti Darbus, numatytus Darbų apraše (Sutarties priedas). Į Darbų kainą įeina darbo jėgos, mechanizmų ir medžiagų kaina, mokesčiai ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos. Rangovas neturi teisės reikalauti padengti jokių išlaidų, viršijančių Sutarties 3.1 punkte nurodytą Darbų kainą.

3.3. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė pateikiant pasiūlymą ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.

3.4. Darbų kaina su PVM, nurodyta Sutarties 3.1 punkte, yra galutinė ir apima visas tiesiogines ir netiesiogines su Darbų atlikimu susijusias išlaidas ir negali būti keičiama visą Sutarties galiojimo laikotarpį, išskyrus atvejus, numatytus šioje Sutartyje:

3.4.1. pagal Sutarties 14.5 punktą įforminus pakeitimą Sutarties kaina gali būti koreguojama papildomų / keičiamų / nevykdomų Darbų sumomis sudarant susitarimą prie Sutarties dėl Sutarties kainos koregavimo. Papildomų / keičiamų / nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:

1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:
   * pritaikant Sutartyje nurodytų Darbų įkainius, arba
   * išskaičiuojant kainos dalį iš Sutartyje numatyto įkainio, arba
   * pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas.
2. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Metodikos[[1]](#footnote-1) priedo „Tiesioginių ir netiesioginių išlaidų apskaičiavimo taisyklės“ nuostatas.

3.4.2. Šalys susitaria, kad Sutartyje nurodyta Sutarties kaina gali kisti (didėti ar mažėti) dėl Lietuvos Respublikos pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Tokiu atveju Sutarties kaina pasikeičia tiek, kiek pasikeičia mokestis. Sutarties kaina be PVM nekeičiama. Po naujo pridėtinės vertės mokesčio dydžio įsigaliojimo dienos už atliktus ir Sutartyje numatyta tvarka priimtus Darbus sumokama šiame punkte nustatyta tvarka perskaičiuota kaina, o už Darbus, atliktus iki naujo pridėtinės vertės mokesčio dydžio įsigaliojimo dienos atsiskaitoma nekoreguota kaina. Ne vėliau nei per 5 (penkias) darbo dienas po naujo pridėtinės vertės mokesčio dydžio įsigaliojimo dienos Sutarties kainos perskaičiavimas įforminamas abiejų Sutarties Šalių pasirašomu papildomu susitarimu, kuris yra neatskiriama Sutarties dalis ir šis Sutarties kainos perskaičiavimas nelaikomas Sutarties sąlygų keitimu. Pasikeitus kitiems mokesčiams Sutarties kaina neperskaičiuojama.

3.5. Sutartyje numatyta Darbų kaina dėl bendro kainų lygio kitimo ar paslaugų kainų pokyčių perskaičiuojama nebus.

**4. SUTARTIES DARBŲ ATLIKIMO TERMINAI**

4.1. Sutartis įsigalioja Sutarties pasirašymo dieną (pasirašius antrai Sutarties Šaliai) ir galioja iki visiško jos įvykdymo, arba kol Šalys sutaria ją nutraukti arba Sutartis nutraukiama Sutartyje ar Lietuvos Respublikos teisės aktuose nustatytais atvejais**.**

4.2. Rangovas turi atlikti Darbus laikydamasis šių terminų:

4.2.1. Darbų pradžia – Sutarties įsigaliojimo diena;

4.2.2. Darbų pabaiga – per 2 (du) mėnesius nuo Sutarties įsigaliojimo dienos. Darbų atlikimo terminas gali būti pratęstas 1 (vieną) kartą ne ilgesniam kaip 1 (vieno) mėnesio laikui tik dėl aplinkybių, kurios nepriklauso nuo Rangovo ir kurių buvo neįmanoma numatyti sudarant Sutartį, arba, kurių joks patyręs rangovas nebūtų galėjęs tikėtis ir tai įvertinti.

4.3. Rangovas turi teisę užbaigti Darbus anksčiau sutarto termino.

**5. ATLIKTŲ DARBŲ PERDAVIMO IR PRIĖMIMO TVARKA**

5.1. Atliktų darbų priėmimas atliekamas pasirašant atliktų Darbų perdavimo–priėmimo aktą ir pažymą apie atliktų Darbų ir išlaidų vertę. Rangovas pateikia atliktų Darbų perdavimo–priėmimo aktą ir pažymą apie atliktų Darbų ir išlaidų vertę, pasirašytus elektroniniu parašu, ir PVM sąskaitą faktūrą. Užsakovas per 5 (penkias) darbo dienas nuo šiame punkte nurodytų dokumentų gavimo dienos arba priima Darbus, pasirašydamas šiame punkte nurodytus dokumentus bei tuo pačiu terminu grąžindamas juos Rangovui, arba tuo pačiu terminu priima neginčijamą atliktų Darbų dalį ir pareiškia raštu pagrįstas pretenzijas dėl netinkamo Darbų atlikimo. Užsakovui pageidaujant, Rangovas raštu privalo detalizuoti informaciją, pateikiamą atliktų Darbų akte ir jo prieduose.

5.2. Jeigu bet kuriuo šios Sutarties vykdymo metu paaiškėja, kad atlikti Darbai neatitinka šioje Sutartyje kokybės reikalavimų, naudotos prastesnės kokybės medžiagos, nukrypta nuo Darbų reikalavimų, tokios aplinkybės fiksuojamos Užsakovo raštu Rangovui.

5.3. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas atliktų Darbų aktas ir pažyma apie atliktų Darbų ir išlaidų vertę.

**6. GARANTIJOS**

6.1. Darbų garantinis terminas – 5 (penkeri) metai, kurie skaičiuojami nuo atliktų Darbų perdavimo–priėmimo.

6.2. Rangovas garantuoja, kad Darbų užbaigimo metu jo atlikti Darbai atitiks normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę.

6.3. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų Darbų defektus. Garantinio laikotarpio metu išryškėję Darbų defektai fiksuojami šios Sutarties 6.4 punkte nustatyta tvarka.

6.4. Užsakovas pastebėjęs defektus ne vėliau kaip per 5 (penkias) dienas raštu informuoją Rangovą. Ne vėliau, kaip per 5 darbo dienas nuo Užsakovo pranešimo gavimo dienos defektai nustatomi ir konstatuojami dvišaliame Užsakovo ir Rangovo akte. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja Rangovo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką.

**7. ATSISKAITYMŲ TVARKA**

7.1. Užsakovas apmoka Rangovui už faktiškai atliktus Darbus pagal gautas PVM sąskaitas faktūras per 30 (trisdešimt) kalendorinių dienų į Rangovo nurodytą banko sąskaitą:

Sąskaitos Nr. LT777300010130163649;

Bankas AB Swedbank;

Banko kodas 73000.

Apmokėjimas laikomas įvykdytu, kai pinigai patenka į Rangovo šiame punkte nurodytą sąskaitą.

7.2. Sąskaita faktūra Užsakovui teikiama tik elektroniniu būdu. Elektroninė sąskaita faktūra, atitinkanti Europos elektroninių sąskaitų​​ faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos​​ į​​ Europos elektroninių sąskaitų​​ faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau –​​  Europos​​ elektroninių sąskaitų​​ faktūrų​​ standartas), teikiama Rangovo pasirinktomis priemonėmis. Europos elektroninių sąskaitų​ faktūrų standarto neatitinkanti elektroninė sąskaita faktūra gali būti teikiama tik naudojantis informacinės sistemos SABIS priemonėmis. Užsakovas elektroninę sąskaitą faktūrą priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis SABIS.

7.3. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 (tris) darbo dienas nuo šios Sutarties sudarymo informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui.

**8. ŠALIŲ TEISĖS IR PAREIGOS**

**8.1. Užsakovas turi teisę**:

8.1.1. kontroliuoti ir prižiūrėti atliekamų Darbų atlikimo eigą;

8.1.2. reikalauti, kad Rangovas Darbus vykdytų pagal Užsakovo pateiktą Darbų aprašą (Sutarties priedas), laikydamasis normatyvinių statybos dokumentų reikalavimų. Jeigu Rangovas nukrypsta nuo Darbų aprašo, kuriuo vadovaujantis atliekami darbai, Darbų atlikimo terminų, nesilaiko normatyvinių statybos dokumentų reikalavimų, Užsakovas turi teisę reikalauti šalinti defektus, nepriimti nekokybiškai atliktų Darbų ir nemokėti už netinkamai atliktą Darbą iki nustatytų Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;

8.1.3. reikalauti, kad Rangovas savo sąskaita pašalintų atliktų Darbų defektus, atsiradusius per garantinį laikotarpį;

8.1.4. naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Užsakovo teisėmis.

**8.2. Užsakovas įsipareigoja**:

8.2.1. pateikti dokumentus, reikalingus Sutartyje numatytiems Darbams pradėti;

8.2.2. bendradarbiauti su Rangovu vykdant Darbus;

8.2.3. Sutartyje nustatytomis sąlygomis ir tvarka priimti iš Rangovo tinkamai atliktus Darbus;

8.2.4. sumokėti Rangovui už tinkamai atliktus ir priimtus Darbus, Sutartyje numatytais terminais ir tvarka.

**8.3. Rangovas turi teisę**:

8.3.1. gauti Darbų kainą su sąlyga, kai tinkamai vykdo šią Sutartį;

8.3.2. naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Rangovo teisėmis.

**8.4. Rangovas įsipareigoja**:

8.4.1. pradėti Darbus tik po to, kai Šalys pasirašo Sutartį;

8.4.2. vykdyti Darbų apraše numatytus darbus, pagal statybos techninių reglamentų ir kitų teisės aktų,reglamentuojančių statybos veiklą(normų, taisyklių) reikalavimus;

8.4.3. savarankiškai apsirūpinti materialiniais ištekliais, reikalingais Sutartyje numatytiems Darbams atlikti. Darbų vykdymui naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą statybinių ir kitų medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą;

8.4.4. laiku ir tinkamai įformintus Sutarties 5.1 punkte nurodytus dokumentus bei kitą Darbų atlikimo dokumentaciją pateikti Užsakovui. Užsakovui paprašius papildomos informacijos, per 3 (tris) darbo dienas raštu pranešti apie Darbų eigą ir rezultatus, pateikti kitą su projekto vykdymu susijusią informaciją;

8.4.5. sudaryti sąlygas Užsakovo atstovams lankytis Darbų objekte bei susipažinti su visa Darbų dokumentacija;

8.4.6. garantuoti saugų darbą, priešgaisrinę ir aplinkos apsaugą bei darbo higieną darbų objekto teritorijoje, savo darbo zonoje, taip pat gretimos aplinkos apsaugą ir greta Darbų atlikimo teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;

8.4.7. laikytis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija) (toliau – Aprašas), 4.4.4 papunkčiu, Užsakovo savarankiškai nustatytų, šių aplinkos apsaugos reikalavimų:

8.4.7.1. naudoti sienų ir lubų dažus, kurie atitinka I tipo ekologinio ženklo reikalavimus pagal standartą LST EN ISO 14024 ,,Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“ (Lietuvos Respublikos aplinkos ministro 2011 m. birželio 28 d. įsakymo Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 4.2 papunktis);

8.4.7.2. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiamą dokumentaciją Užsakovui teikti elektroniniu formatu, o dokumentaciją, kuri turi būti pasirašoma – pasirašyti elektroniniu parašu. Esant būtinybei, spausdinimui naudoti perdirbtą popierių, kuris atitinka žaliojo pirkimo reikalavimus pagal Aprašą;

8.4.7.3. rinktis optimalius maršrutus atvykimui į Darbų objektą, taip siekiant mažinti aplinkos teršimą.

8.4.8. pateikti, prieš pradėdamas Darbų objekte sienų, lubų dažymo darbus, Užsakovui dokumentus (pvz. dažų pakuočių aprašymus, dažų gamintojo ir (ar) tiekėjo techninius dokumentus ar kitus lygiaverčius dokumentus), įrodančius dažų atitiktį Sutarties 8.4.7.1 papunktyje keliamam reikalavimui;

8.4.9. Užsakovui paprašius, per 5 (penkias) darbo dienas pateikti Užsakovui informaciją ir/ar dokumentus, kurie įrodytų Rangovo aplinkos apsaugos reikalavimų pagal Sutarties 8.4.7.2 – 8.4.7.3 papunkčius laikymąsi;

8.4.10. Sutartyje nustatyta tvarka, ištaisyti atliktų Darbų defektus, išaiškėjusius Sutartyje nustatyta tvarka Užsakovui perėmus Darbus, bet tebegaliojant Darbų garantiniam laikotarpiui;

8.4.11. atlikti Darbus tvarkingai, neteršiant teritorijos;

8.4.12. bendradarbiauti su Užsakovu.

**9. ŠALIŲ ATSAKOMYBĖ**

9.1. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, moka Rangovui 0,02 (dviejų šimtųjų) procento dydžio delspinigių už kiekvieną pavėluotą dieną nuo ne laiku apmokėtos sumos.

9.2. Rangovas, neužbaigęs Darbų sutartyje numatytu laiku, Užsakovui pareikalavus, moka Užsakovui 0,02 (dviejų šimtųjų) procento dydžio delspinigius už kiekvieną pavėluotą dieną nuo bendros Sutarties kainos iki bus atlikti Darbai.

9.3. Rangovas vienašališkai, ne dėl Užsakovo kaltės nutraukęs Sutartį ar nevykdydamas įsipareigojimų, numatytų pagal šią Sutartį, privalo sumokėti Užsakovui 1 400,00 Eur (vienas tūkstantis keturi šimtai eurų) dydžio baudą ir atlyginti visus Užsakovo patirtus nuostolius, kurių nepadengia bauda.

9.4. Užsakovui nustačius, kad Rangovas nesilaiko Sutartimi prisiimtų (Sutarties 8.4.7.1 papunktis) įsipareigojimų dėl aplinkos apsaugos reikalavimų laikymosi, Rangovui taikytina 200,00 (dviejų šimtų) Eur dydžio bauda už kiekvieną nustatytą atvejį.

9.5. Užsakovui nustačius, kad Rangovas nesilaiko Sutartimi prisiimtų (Sutarties 8.4.7.2 – 8.4.7.3 papunkčiai) įsipareigojimų dėl aplinkos apsaugos reikalavimų laikymosi, Rangovui taikytina 100,00 (vieno šimto) Eur dydžio bauda už kiekvieną nustatytą atvejį.

**10. SUBRANGOVAI IR JŲ KEITIMO TVARKA**

10.1. Rangovas Sutarties vykdymui pasitelkia subrangovą/subteikėją (us) – [*juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas*]

*(duomenys įrašomi tik tuo atveju, jei pasitelkiamas subrangovas/subteikėjas)* (toliau – Subrangovas/Subteikėjas)). Rangovas privalo informuoti Užsakovą apie šios informacijos pasikeitimus, taip pat apie naujus subrangovus/subtiekėjus, kuriuos jis ketina pasitelkti vėliau.

10.2. Subrangovų/Subteikėjų pasitelkimas nekeičia Rangovo atsakomybės dėl tinkamos Sutarties įvykdymo. Rangovas prisiima atsakomybę už Subrangovų/Subteikėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.

10.3. Sutarties vykdymo metu Rangovas, gali inicijuoti Subrangovo/Subteikėjo nurodyto Sutartyje pasikeitimą/atsisakymą, esant labai svarbioms priežastims ir tai pripažintų bei patvirtintų Užsakovas, ar jei Subrangovas/Suteikėjas nepajėgus vykdyti įsipareigojimų Rangovui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Užsakovui raštišką prašymą keisti Subrangovą/Subteikėją arba atsisakyti jo bei keičiamo Subrangovo/Subteikėjo kvalifikaciją pagrindžiančius dokumentus arba dokumentus įrodančius, kad Rangovas turi teisę atlikti tuos Darbus.

10.4. Keičiamas ar naujai pasitelkiamas Subrangovas/Subteikėjas privalo būti ne žemesnės kvalifikacijos, kaip Subrangovas/Subteikėjas nurodytas Sutartyje.

10.5 Jei Subrangovui/Subteikėjui Pirkimo dokumentuose buvo keliami kvalifikaciniai reikalavimai arba Subrangovas/Subteikėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas ar naujai pasitelkiamas Subrangovas/Subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subrangovo/Subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą Subrangovą/Subtiekėją reikalavimus atitinkančiu Subrangovu/Subtiekėju.

10.6. Į pateiktą prašymą pakeisti/atsisakyti ar naujai pasitelkti Subrangovų/Subteikėjų, Užsakovas, įvertinęs keičiamo Subrangovo/Subteikėjo ar Rangovo kvalifikaciją įrodančius dokumentus, apie priimtą sprendimą Rangovui atsako raštu ne vėliau kaip per 5 darbo dienas, pateikdamas sutikimą pakeisti ar naujai pasitelkti Subrangovą/Subteikėją kitu Subrangovu/Subteikėju ar jo atsisakyti nei nurodyta Sutartyje arba išdėsto Subrangovo/Subteikėjo keitimo/atsisakymo ar naujo pasitelkimo nesutikimo motyvus.

10.7. Šalims tarpusavyje susitarus dėl Subrangovo/Subteikėjo keitimo/atsisakymo ar naujo pasitelkimo, šie keitimai/atsisakymai ar naujas pasitelkimas įforminami raštišku susitarimu, kuris yra Sutarties neatskiriama dalis. Subrangovo/Subteikėjo keitimas/atsisakymas ar naujas pasitelkimas nelaikomas Sutarties sąlygų keitimu.

**11. SUTARTIES NUTRAUKIMAS PRIEŠ TERMINĄ**

11.1. Užsakovas turi teisę vienašališkai nutraukti šią Sutartį, įspėjęs Rangovą raštu prieš 10 (dešimt) kalendorinių dienų ir pareikalauti iš Rangovo atlyginti Užsakovo patirtus nuostolius, jeigu:

11.1.1. Rangovas per Užsakovo nustatytą laikotarpį neįvykdo Užsakovo nurodymo ištaisyti netinkamai įvykdytus sutartinius įsipareigojimus;

11.1.2. Rangovas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;

11.1.3. Rangovas daugiau nei mėnesį vėluoja užbaigti Sutartyje numatytus Darbus, išskyrus, kai vėluojama ne dėl Rangovo kaltės;

11.1.4. po raštiško Užsakovo įspėjimo Rangovas neužtikrina Darbų kokybės ar nevykdo kitų šios Sutarties sąlygų arba raštiškai perspėtas dar kartą jas pažeidžia;

11.1.5. jei Rangovas be pateisinamos priežasties nevykdo Sutarties 8.4 punkte prisiimtų įsipareigojimų;

11.1.6. jeigu Rangovas, nepaisydamas Užsakovo raginimo, nepradeda darbų Sutartyje nustatytu laiku arba kitais Viešųjų pirkimų įstatymo 90 straipsnyje numatytais atvejais.

11.2. Rangovas raštu įspėjęs Užsakovą prieš 10 (dešimt) kalendorinių dienų turi teisę nutraukti sutartį, jeigu Užsakovas nevykdo prisiimtinų įsipareigojimų pagal Sutartį.

11.3. Užsakovui arba Rangovui vienašališkai nutraukus Sutartį, Rangovas privalo perduoti iki Sutarties nutraukimo datos atliktus Darbus, Šalims pasirašant perdavimo–priėmimo aktą. Užsakovas privalo apmokėti už faktiškai atliktus Darbus.

11.4. Šalys neturi teisės vienašališkai nutraukti Sutarties nesant pagrindo, nurodyto šioje Sutartyje arba Lietuvos Respublikos teisės aktuose.

11.5. Nutraukus Sutartį dėl to, kad Rangovas nevykdė ar netinkamai vykdė šią Sutartį, Užsakovas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Rangovą.

**12. NENUGALIMOS JĖGOS APLINKYBĖS**

12.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

12.2. Jei nenugalimos jėgos (*force majeure*) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**13. GINČŲ SPRENDIMAS**

13.1. Šalys susitaria, kad visi Sutartimi nereglamentuoti klausimai sprendžiami vadovaujantis Lietuvos Respublikos teise. Visus Užsakovo ir Rangovo ginčus, kylančius iš Sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, el. paštu ar asmeniškai Sutarties Šalių Sutartyje nurodytais adresais, kuriame išdėstoma ginčo esmė, įteikimo data. Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas sprendžiamas Lietuvos Respublikos teisme pagal galiojančius Lietuvos Respublikos įstatymus.

14. PAKEITIMAI

* 1. Užsakovas šioje Sutarties dalyje nustatytomis sąlygomis gali nurodyti daryti šiuos pakeitimus, kurie gali apimti:

14.1.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus;

14.1.2. bet kurio atskiro Darbo atsisakymą arba Darbo apimties sumažinimą;

14.1.3. Darbo kokybės ar kitų bet kurio atskiro Darbo savybių pakitimus;

14.1.4. bet kurį papildomą Darbą, Įrangą[[2]](#footnote-2), Medžiagas[[3]](#footnote-3).

14.2. Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įskaitant projekto (-ų) korektūrą pagal jo naują laidą), ar kitais dokumentais), kurie turi būti patvirtinti Rangovo ir (ar) Statinio Statybos techninės priežiūros vadovo, ir (ar) projektuotojo, ir (ar) Statinio projekto vykdymo priežiūros vadovo parašais, bei raštu suderinti su Užsakovu.

14.3. Pakeitimas įforminamas susitarimu ar protokolu dėl Darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/ kainų nustatymo pagrindimą ir skaičiavimą (vadovaujantis Sutarties 3.4.1 papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.

14.4. Jeigu Pakeitimas atliekamas kitais negu apibrėžti šioje Sutarties dalyje numatytais atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Viešųjų pirkimų įstatymo reikalavimus.

14.5. Pakeitimai forminami tokia tvarka:

14.5.1. jei būtina / tikslinga atsisakyti atskiro Darbo, ar būtina / tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal Sutarties 3.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;

14.5.2. jei Sutartyje numatytą atskirą Darbą (ar jo dalį) būtina / tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal Sutarties 3.4.1 papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal Sutarties 3.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);

14.5.3. jei būtina / tikslinga atlikti papildomus darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal Sutarties 3.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina.

14.6. Pakeitimai gali būti atliekami neatsižvelgiant į jų vertę ir aplinkybes, jeigu:

14.6.1. pasirinkimo galimybės (opcionas), įskaitant kiekių, apimties, objekto pakeitimą, iš anksto buvo aiškiai, tiksliai ir nedviprasmiškai suformuluotos pirkimo dokumentuose, nurodyta pasirinkimo galimybių (opciono) apimtis, pobūdis ir aplinkybės, kuriomis tai gali būti atliekama, ir iš esmės nesikeičia Darbų pobūdis;

14.6.2. pakeitimas nėra esminis, t. y. juo nepakeičiamas Darbų bendrasis pobūdis. Pakeitimas laikomas esminiu, kai dėl jo:

14.6.2.1. pakeičiama pradinio pirkimo procedūros konkurencinė padėtis (kiti priimti kandidatai, kitas priimtas dalyvių pasiūlymas, sudominta daugiau tiekėjų);

14.6.2.2. pakeičiama ekonominė pusiausvyra Rangovo naudai;

14.6.2.3. labai padidėja Darbų apimtis.

14.7. Pakeitimai, kurių bendra atskirų pakeitimų pagal šį punktą vertė neviršija 15 procentų Pradinės Sutarties vertės, gali būti atliekami neatsižvelgiant į aplinkybes, jeigu iš esmės nesikeičia Darbų pobūdis.

14.8. Pakeitimai, kurių vertė neviršija 50 procentų, o bendra atskirų pakeitimų pagal šį punktą vertė – 100 procentų Pradinės Sutarties vertės, gali būti atliekami esant šioms aplinkybėms:

14.8.1. prireikia papildomų darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą;

14.8.2. būtinybė atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis. Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos sutarties vertės santykį rengiantis jos skyrimui.

14.9. Atliktų darbų aktai turi atitikti pagal Užsakovo nurodymą atliktus Darbų vykdymo pakeitimus.

14.10. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos techniniame projekte, gali būti keičiamos tik Užsakovo sutikimu tiek, kiek toks keitimas neprieštarauja techninio projekto (jo techninių specifikacijų, aiškinamųjų raštų, brėžinių) sprendiniams. Tokie keitimai Pakeitimu nelaikomi.

14.11. Jeigu bet kuris statybos dalyvis Darbų vykdymo metu sužino apie techninio projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti pakeitimą. Techninio projekto klaida ar dokumento techninis trūkumas turi būti patvirtintas projektą rengusio projektuotojo.

14.12. Jeigu Rangovas, vykdydamas Darbus, susiduria su sąlygomis statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 (penkias) kalendorines dienas pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų išlaidų, tai Rangovas turi teisę reikalauti Darbų atlikimo termino pratęsimo ir tokių papildomų išlaidų apmokėjimo, kurie jam priklausytų, jeigu jis būtų nedelsdamas pranešęs.

**15. KITOS SUTARTIES SĄLYGOS**

15.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją. Šie dokumentai yra neatskiriama Sutarties dalis.

15.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

15.3. Jeigu pirkimo vykdymo metu nebuvo tikrinama Rangovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

15.4. Sutarties galiojimo laikotarpiu Šalis, gali inicijuoti Sutarties sąlygų pakeitimą, pateikiant kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims tarpusavyje susitarus dėl Sutarties sąlygų keitimo šie keitimai įforminami susitarimu, kuris yra Sutarties neatskiriama dalis.

**16. SUSIRAŠINĖJIMAS**

16.1. Sutarties Šalys susirašinėja lietuvių kalba. Visi pranešimai, sutikimai ir kita informacija, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu laišku paštu, elektroniniu paštu (patvirtinant gavimą) nurodytais adresais, kitais adresais, kuriuos nurodė Šalis pateikdama pranešimą:

|  |  |  |
| --- | --- | --- |
|  | **Užsakovas**  *(atstovas/ atsakingas asmuo)* | **Rangovas**  *(atstovas/ atsakingas asmuo)* |
| Vardas, pavardė |  | Dainius Ciranka |
| Adresas | Laisvės a.20, Panevėžys | Ąžuolų g.32,Panevėžys |
| Pareigos | Vyriausioji eksploatavimo inžinierė | Direktorius |
| Telefonas |  |  |
| El. paštas |  |  |

16.2. Jei pasikeičia Šalies adresas ir/ar kiti duomenys, Šalis turi informuoti kitą Šalį ne vėliau kaip per 5 (penkias) darbo dienas nuo minėtų pakeitimų dienos. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

16.3. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakinga Panevėžio miesto savivaldybės administracijos Viešųjų pirkimų skyriaus Vyriausioji specialistė

**17. BAIGIAMOSIOS NUOSTATOS**

17.1. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

17.2. Sutartis sudaroma lietuvių kalba.

17.3. Sutartis surašyta 1 (vienu) egzemplioriumi ir Šalių pasirašoma kvalifikuotu elektroniniu parašu.

**18. SUTARTIES dokumentai**

18.1. Sutarties pasirašymo metu prie Sutarties pridedamas šis priedas – Darbų aprašas, kuris yra neatskiriama Sutarties dalis.

**18. Šalių rekvizitai ir** parašai

|  |  |
| --- | --- |
| **Užsakovas**  Panevėžio miesto savivaldybės administracija  Kodas 288724610  Ne PVM mokėtoja  Laisvės a. 20, 35200 Panevėžys  Tel. (8 45) 501 360  El. paštas [administracija@panevezys.lt](mailto:administracija@panevezys.lt)  A. s. Nr. LT14 7300 0100 9286 9544  AB bankas „Swedbank“  Banko kodas 73000 | **Rangovas**  UAB „Avestris“  Juridinio asmens kodas 302329684  PVM mokėtojo kodas LT100004641010  Ąžuolų g.32, Panevėžys  Tel. +37065641621  El. paštas [dainius@avestris.lt](mailto:dainius@avestris.lt)  A.s. LT777300010130163649  Bankas AB Swedbank  Banko kodas 73000 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas ir pavardė, parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas ir pavardė, parašas) |

1. Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika (toliau – Metodika). [↑](#footnote-ref-1)
2. Įranga – prietaisai ir mechanizmai sudarantys statybos darbus ar jų dalį. [↑](#footnote-ref-2)
3. Medžiagos – visa tai, kas turi sudaryti statybos darbus ar jų dalį (išskyrus Įrangą). [↑](#footnote-ref-3)